**Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť**

|  |
| --- |
| **Sociálne vplyvy predkladaného materiálu - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť** |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  |  Možno predpokladať pozitívny vplyv navrhovanej úpravy na domácnosti autorov a iných nositeľov práv vzhľadom na zavedenie práva autorov a iných nositeľov práv na odmenu za každé použitie diela alebo iného predmetu ochrany.  |
| Kvantifikujte:  | Vplyvy nie je možné v súčasnosti kvantifikovať, pretože sa nedá určiť počet autorov a ostatných nositeľov práv, ktorí budú predloženým materiálom ovplyvnení. Predpokladá sa rast príjmov domácností autorov a iných nositeľov práv, avšak bez podrobnej praktickej analýzy uplatňovania návrhu zákona nie je možné tento rast presne špecifikovať.  |
| - Rast alebo pokles príjmov/výdavkov na priemerného obyvateľa |
| - Rast alebo pokles príjmov/výdavkov za jednotlivé ovplyvnené skupiny domácností- Celkový počet obyvateľstva/domácností ovplyvnených predkladaným materiálom |
|  |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. |  Vzhľadom na zavedenie úpravy zaručujúcej vyššiu transparentnosť a efektivitu služieb, ktoré poskytujú organizácie kolektívnej správy, predpokladá sa čiastočný pozitívny vplyv na prístup k právam na použitie predmetov ochrany zo strany používateľov, ktorí používajú chránený obsah v rámci svojej podnikateľskej činnosti. Rovnako môže byť pozitívne posudzovaný aj prístup autorov a iných nositeľov práv k službám poskytovaným organizáciami kolektívnej správy práv, akými sú napr. právne poradenstvo organizácií kolektívnej správy poskytované bezplatne svojim členom.  |
| **4.3.** Zhodnoťte vplyv na rovnosť príležitostí:Zhodnoťte vplyv na rodovú rovnosť. |  Bez vplyvu. |
| **4.4.** Zhodnoťte vplyvy na zamestnanosť.Aké sú vplyvy na zamestnanosť ?Ktoré skupiny zamestnancov budú ohrozené schválením predkladaného materiálu ?Hrozí v prípade schválenia predkladaného materiálu hromadné prepúšťanie ? |  Bez vplyvu. |